ddrg/super_eurlex huggingface dataset:
KOMMISSIONENS FORORDNING (EF) Nr. 2953/95 af 20. december 1995 om fastsættelse af mindsteindholdet af stivelse for kartofler til stivelsesfremstilling i bestemte medlemsstater i produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1868/94 af 27. juli 1994 om en kvoteordning for produktionen af kartoffelstivelse (1), senest ændret ved forordning (EF) nr. 1863/95 (2), særlig artikel 2, og

ud fra følgende betragtninger:

Kommissionens forordning (EF) nr. 97/95 af 17. januar 1995 om gennemførelsesbestemmelser til Rådets forordning (EØF) nr. 1766/92 for så vidt angår den minimumspris og det udligningsbeløb, der skal betales kartoffelavlere, samt til Rådets forordning (EF) nr. 1868/94 om en kvoteordning for produktionen af kartoffelstivelse (3), ændret ved forordning (EF) nr. 1949/95 (4), fastsætter bl.a. et mindsteindhold af stivelse på 13 % for de kartoffelpartier, der leveres til de stivelsesproducerende virksomheder; i artikel 6, stk. 2, andet afsnit, i forordningen er det endvidere fastsat, at denne regel dog kan fraviges efter begrundet anmodning fra medlemsstaten, navnlig som følge af vejrforholdene, indtil et stivelsesindhold på mindst 12,8 %;

der er i områderne for kartoffelavl konstateret usædvanlige vejrforhold i sommeren 1995, kendetegnet ved stort nedbør, derfor er det hensigtsmæssigt at imødekomme de anmodninger, der er indgivet af bestemte medlemsstater, og sænke tærsklen for mindsteindholdet af stivelse for højst 2 % af den mængde kartofler, der skal behandles i de stivelsesproducerende virksomheder, uden at denne undtagelse dog må medføre en ændring af de satser for stivelsesindhold, der er fastsat i bilag II til forordning (EF) nr. 97/95;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

1. Følgende medlemsstater bemyndiges til at antage kartoffelpartier med et stivelsesindhold på ikke under 12,8 %;

Østrig, Frankrig, Nederlandene, Tyskland og Danmark.

2. Som minimumspris for kartofler med et stivelsesindhold på mellem 12,8 % og 13 % betales den minimumspris, der gælder for et stivelsesindhold på 13 %.

3. De således antagne partier må ikke overstige 2 % af de mængder, der er fastsat i dyrkningskontrakterne, og som behandles af de stivelsesproducerende virksomheder.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 197 af 30. 7. 1994, s. 4.

(2) EFT nr. L 179 af 29. 7. 1995, s. 1.

(3) EFT nr. L 16 af 24. 1. 1995, s. 3.

(4) EFT nr. L 187 af 8. 8. 1995, s. 6.
KOMMISSIONENS FORORDNING (EF) Nr. 2949/95 af 20. december 1995 om ændring af forordning (EF) nr. 3175/94 om gennemførelsesbestemmelser for den særlige ordning for forsyning af de mindre øer i Det Ægæiske Hav med kornprodukter og om fastlæggelse af den foreløbige forsyningsopgørelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2019/93 af 19. juli 1993 om særlige foranstaltninger for visse landbrugsprodukter til fordel for de mindre øer i Det Ægæiske Hav (1), senest ændret ved Kommissionens forordning (EF) nr. 2417/95 (2), særlig artikel 4, og

ud fra følgende betragtninger:

De fælles gennemførelsesbestemmelser for den særlige ordning for forsyning af de mindre øer i Det Ægæiske Hav med visse landbrugsprodukter blev fastsat ved Kommissionens forordning (EØF) nr. 2958/93 (3), senest ændret ved forordning (EF) nr. 1802/95 (4);

i henhold til artikel 2 i forordning (EØF) nr. 2019/93, blev der ved Kommissionens forordning (EF) nr. 3175/94 (5), senest ændret ved forordning (EF) nr. 1961/95 (6), fastsat en opgørelse over forsyningsbehovene for kornprodukter for 1995; forsyningsopgørelsen bør fastsættes for 1996; forordning (EF) nr. 3175/94 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Bilaget til forordning (EF) nr. 3175/94 affattes som vist i bilaget til denne forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 184 af 27. 7. 1993, s. 1.

(2) EFT nr. L 248 af 14. 10. 1995, s. 39.

(3) EFT nr. L 267 af 28. 10. 1993, s. 4.

(4) EFT nr. L 174 af 26. 7. 1995, s. 27.

(5) EFT nr. L 335 af 23. 12. 1994, s. 54.

(6) EFT nr. L 189 af 10. 8. 1995, s. 18.

BILAG

Forsyningsopgørelse for de mindre øer i Det Ægæiske Hav for korn for 1996

>

TABELPOSITION>

Grupperne er defineret i bilag I og II til forordning (EØF) nr. 2958/93.
KOMMISSIONENS FORORDNING (EF) Nr. 2951/95 af 20. december 1995 om ændring af forordning (EF) nr. 1487/95 om forsyningsopgørelsen for De Kanariske Øer vedrørende varer hidrørende fra svinekødssektoren og om støtte for produkter fra Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2537/95 (2), særlig artikel 3, stk. 4, og

ud fra følgende betragtninger:

Støtten til levering af svinekødsprodukter til De Kanariske Øer blev fastsat ved Kommissionens forordning (EF) nr. 1487/95 af 28. juni 1995 om forsyningsopgørelsen for De Kanariske Øer vedrørende varer hidrørende fra svinekødssektoren og om støtte for produkter fra Fællesskabet (3); ved beregning af støtten til levering af svinekødsprodukter til De Kanariske Øer bør der tages hensyn til det eksisterende forhold mellem støtte til korn og støtte til svinekød; efter de indtrufne ændringer af noteringerne og priserne for kornprodukter i den europæiske del af Fællesskabet og på verdensmarkedet bør støtten til forsyningen af De Kanariske Øer på ny fastsættes til de i bilaget anførte beløb;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Bilag II til forordning (EF) nr. 1487/95 affattes som anført i bilaget til denne forordning.

Artikel 2

Denne forordning træder i kraft den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 260 af 31. 10. 1995, s. 10.

(3) EFT nr. L 145 af 29. 6. 1995, s. 63.

BILAG

»BILAG II

Støtte, der ydes for produkter, som stammer fra Fællesskabets marked

>TABELPOSITION>
KOMMISSIONENS FORORDNING (EF) Nr. 2941/95 af 20. december 1995 om ændring af forordning (EF) nr. 2763/94 om åbning og forvaltning af fællesskabstoldkontingenter for visse landbrugsprodukter med oprindelse i stater i Afrika, Vestindien og Stillehavet (AVS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 715/90 (1) af 5. marts 1990 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i stater i Afrika, Vestindien og Stillehavet, senest ændret ved forordning (EF) nr. 2484/94 (2), særlig artikel 27, og

ud fra følgende betragtninger:

Ved forordning (EF) nr. 2763/94 (3), senest ændret ved forordning (EF) nr. 895/95 (4), åbnede Kommissionen fællesskabstoldkontingenter for 1995 for visse landbrugsprodukter til nedsat toldsats, blandt andet for friske eller kølede tomater henhørende under KN-kode ex 0702 00 10; som følge af forhandlingerne i GATT er KN-kode og Taric-koden samt toldsatsen for det omhandlede produkt blevet ændret; de omhandlede ændringer gælder fra den 1. januar 1996; det forekommer hensigtsmæssigt at ændre forordningen på en måde, der vil tillade disse varer at nyde godt af den ordning, der blev vedtaget i ovennævnte forordning;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Tabellen og bilaget i forordning (EF) nr. 2763/94 erstattes af følgende tabel:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1995.

På Kommissionens vegne

Mario MONTI

Medlem af Kommissionen

(1) EFT nr. L 84 af 30. 3. 1990, s. 85.

(2) EFT nr. L 265 af 15. 10. 1994, s. 3.

(3) EFT nr. L 294 af 15. 11. 1994, s. 6.

(4) EFT nr. L 92 af 25. 4. 1995, s. 10.
KOMMISSIONENS FORORDNING (EF) Nr. 2944/95 af 18. december 1995 om ændring af forordning (EF) nr. 1153/95 om en beskyttelsesforanstaltning for indførsel af hvidløg med oprindelse i Kina

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 28, stk. 2, og

ud fra følgende betragtninger:

Ved Kommissionens forordning (EF) nr. 1153/95 (3) blev udstedelsen af importlicenser for hvidløg begrænset til en månedlig maksimal mængde for perioden 1. juni 1995 til 31. maj 1996; ifølge forordningen fastsætter Kommissionen på hvilke betingelser, der kan udstedes licenser, hvis mængden overskrides;

i september 1995 oversteg den samlede mængde, for hvilken der blev ansøgt om importlicenser, den for måneden fastsatte mængde; ved forordning (EF) nr. 2141/95 (4) fastsatte Kommissionen, i hvilket omfang ansøgningerne om importlicenser kunne imødekommes;

som følge af en forkert anvendelse af forordning (EF) nr. 2141/95 blev der udstedt importlicenser for en større mængde end den, der er fastsat i forordningen; omfanget af overskridelsen vil uundgåeligt få negative følger for hvidløgsmarkedet i EF; overskridelsesmængden bør derfor trækkes fra de mængder, der er fastsat for januar til maj 1996 og forordning (EF) nr. 1153/95 ændres i overensstemmelse hermed -

UDSTEDT FØLGENDE FORORDNING:

Artikel 1

I kolonnen »Mængde« i bilaget til forordning (EF) nr. 1153/95 ændres »1 000« til »955« for månederne januar til maj i kolonnen »Delperiode«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 116 af 23. 5. 1995, s. 23.

(4) EFT nr. L 214 af 8. 9. 1995, s. 29.
KOMMISSIONENS FORORDNING (EF) Nr. 2952/95 af 20. december 1995 om ændring af forordning (EF) nr. 2684/95 om gennemførelsesbestemmelser til Rådets forordning (EF) nr. 2505/95 om sanering af Fællesskabets produktion af ferskner og nektariner

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2505/95 af 24. oktober 1995 om sanering af Fællesskabets produktion af ferskner og nektariner (1), særlig artikel 6, og

ud fra følgende betragtninger:

Det støttebeløb, der er anført i artikel 2 i Kommissionens forordning (EF) nr. 2684/95 (2), er fastsat i ecu pr. 21. november 1995; den udløsende begivenhed for den landbrugsomregningskurs, der anvendes for støtten, kan have fundet sted den 1. januar 1995, dvs. inden den dato, hvor justeringsfaktoren på 1,207509 blev afskaffet;

landbrugsomregningskursen siden den 1. januar 1995 gælder beløb i ecu, på hvilke nævnte justeringsfaktor er blevet anvendt, og kan således ikke korrekt anvendes på beløb, der er fastsat efter den 1. februar 1995, uden at de forud er justeret; for at undgå fejl og sikre klarhed, bør det anføres, hvilke støttebeløb i ecu der anvendes i dette tilfælde;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I artikel 2 i forordning (EF) nr. 2684/95 indsættes som nyt punktum:

»Hvis den udløsende begivenhed for landbrugsomregningskursen er indtruffet den 1. januar 1995, er støttebeløbet på 4 141 ECU.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 21. november 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 258 af 28. 10. 1995, s. 1.

(2) EFT nr. L 279 af 21. 11. 1995, s. 3.
KOMMISSIONENS FORORDNING (EF) Nr. 2928/95 af 18. december 1995 om ændring af forordning (EF) nr. 1573/95 om gennemførelsesbestemmelser til Rådets forordning (EØF) nr. 1418/76, for så vidt angår importtold for ris

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1418/76 af 25. juni 1976 om den fælles markedsordning for ris (1), senest ændret ved forordning (EF) nr. 1530/95 (2), særlig artikel 12, stk. 4, og

ud fra følgende betragtninger:

I artikel 4, stk. 1, fjerde afsnit, i Kommissionens forordning (EF) nr. 1573/95 (3), ændret ved forordning (EF) nr. 1818/95 (4), er det fastsat, at importtolden i perioden mellem to fastsættelser justeres med forskellen mellem interventionsprisen i den måned, hvor importtolden fastsættes, og interventionsprisen i importmåneden, idet begge priser forhøjes med:

- 80 % for afskallet Indica-ris

- 163 % for sleben Indica-ris

- 88 % for afskallet Japonica-ris

- 167 % for sleben Japonica-ris;

denne justering skaber praktiske problemer for medlemsstaternes toldmyndigheder; justeringen kan forenkles ved, at Kommissionen fastsætter importtolden i begyndelsen af hver måned;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Artikel 4, stk. 1, i forordning (EF) nr. 1573/95 affattes således:

»1. Importtolden for de i artikel 3 omhandlede produkter beregnes hver uge og fastsættes af Kommissionen hver anden onsdag og den sidste arbejdsdag i hver måned, med virkning fra den førstfølgende arbejdsdag, og for den første dag i den følgende måned og for perioden indtil den første torsdag i juli 1995, med virkning fra den 1. juli 1995, jf. metoden i artikel 5.

Hvis den beregnede importtold ved priskonstateringen i ugen efter fastsættelsen afviger med 10 ECU/ton og derover fra den gældende told, foretager Kommissionen en tilsvarende justering.

Den fastsættelse, der foretages den sidste arbejdsdag i hver måned, baseres på interventionsprisen i den følgende måned.

Hvis den onsdag, hvor importtolden skal fastsættes, ikke er en arbejdsdag for Kommissionen, fastsættes importtolden på den førstfølgende arbejdsdag.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 166 af 25. 6. 1976, s. 1.

(2) EFT nr. L 148 af 30. 6. 1995, s. 5.

(3) EFT nr. L 150 af 1. 7. 1995, s. 53.

(4) EFT nr. L 175 af 27. 7. 1995, s. 25.
RÅDETS FORORDNING (EF) Nr. 3012/95 af 20. december 1995 om ændring af Rådets forordning (EØF) nr. 1605/92 om midlertidig suspension af de autonome satser i den fælles toldtarif ved indførsel af visse industrivarer til De Kanariske Øer

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28,

under henvisning til forslag fra Kommissionen, og

ud fra følgende betragtninger:

Det fastsættes i artikel 6, stk. 1, i Rådets forordning (EØF) nr. 1911/91 af 26. juni 1991 om anvendelse af fællesskabsretten på De Kanariske Øer (1), at den fælles toldtarif (FTT) indføres gradvis for disse øer i løbet af en overgangsperiode indtil senest 31. december 2000; ifølge forordningens artikel 7 finder den fælles handelspolitik anvendelse på De Kanariske Øer, idet dog de særlige foranstaltninger, der bl.a. omhandles i artikel 6, stk. 3, fortsat gælder;

i overensstemmelse med punkt 7.2 i bilaget til Rådets afgørelse 91/314/EØF af 26. juni 1991 om indførelse af et særligt program for De Kanariske Øer som følge af deres afsides beliggenhed og økarakter (2) skal der stadig anvendes særlige toldforanstaltninger, der i princippet skal begrænses til den overgansperiode, der er fastsat i artikel 6 i forordning (EØF) nr. 1911/91, for den gradvise indførelse af den fælles toldtarif på De Kanariske Øer;

i overensstemmelse med Rådets forordning (EØF) nr. 1605/92 af 15. juni 1992 om midlertidig suspension af de autonome satser i den fælles toldtarif ved indførsel af visse industrivarer til De Kanariske Øer (3) suspenderes, som led i de tidligere nævnte foranstaltninger satserne i FTT for de i forordningens bilag opregnede varer bestemt til De Kanariske Øers marked, fuldstændigt indtil 31. december 1995;

ifølge artikel 3 i forordning (EØF) nr. 1605/92 undersøger Kommissionen i 1995 virkningen af de fastsatte foranstaltninger til fordel for De Kanariske Øers økonomi; på grundlag heraf har den til hensigt at forelægge et forslag til foranstaltninger for perioden efter den 31. december 1995 for Rådet;

Rådet kan derfor ikke træffe afgørelse om Kommissionens forslag, før Rådets forordning (EØF) nr. 1605/92 er udløbet; gyldigheden af denne forordning må derfor forlænges indtil 31. marts 1996 -

UDSTEDT FØLGENDE FORORDNING:

Artikel 1

I artikel 1, stk. 1, i forordning (EØF) nr. 1605/92 ændres datoen »31. december 1995« til »31. marts 1996«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den finder anvendelse fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1995.

På Rådets vegne

J. L. DICENTA BALLESTER

Formand

(1) EFT nr. L 171 af 29. 6. 1991, s. 1. Forordningen er senest ændret ved forordning (EØF) nr. 284/92 ( EFT nr. L 31 af 7. 2. 1992, s. 6).

(2) EFT nr. L 171 af 29. 6. 1991, s. 5.

(3) EFT nr. L 173 af 15. 6. 1992, s. 31.
KOMMISSIONENS FORORDNING (EF) Nr. 3019/95 af 20. december 1995 om ændring af forordning (EF) nr. 1489/95 om eksportrestitutioner for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 26, stk. 11, og

ud fra følgende betragtninger:

De mængder, for hvilke der kan ansøges om eksportlicenser, bortset fra ansøgninger vedrørende fødevarehjælp, blev fastsat ved Kommissionens forordning (EF) nr. 1489/95 (3), senest ændret ved forordning (EF) nr. 2703/95 (4);

på grund af de nuværende markedstendenser bør mængderne og restitutionssatserne ændres for de kommende perioder;

der bør tages hensyn til de ændringer af nomenklaturen over eksportrestitutioner for landbrugsprodukter vedrørende appelsiner, der blev foretaget ved Kommissionens forordning (EF) nr. 2996/95 (5) om ændring af Kommissionens forordning (EØF) nr. 3846/87 (6); den pågældende forordning fastsætter den nomenklatur over eksportrestitituioner, der anvendes fra den 1. januar 1996;

Forvaltningskomitéen for Frugt og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Bilag I og II til forordning (EF) nr. 1489/95 affattes som angivet i bilag I og II til nærværende forordning.

Artikel 2

Denne forordning træder i kraft den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 145 af 29. 6. 1995, s. 75.

(4) EFT nr. L 280 af 23. 11. 1995, s. 31.

(5) EFT nr. L 312 af 23. 12. 1995, s. 31.

(6) EFT nr. L 366 af 24. 12. 1987, s. 1.

BILAG I

»BILAG I

SATSER OG MÆNGDER FOR TILDELINGEN AF LICENSER MED FORUDFASTSAT RESTITUTION

>TABELPOSITION>

BILAG II

»BILAG II

SATSER OG MÆNGDER FOR TILDELINGEN AF LICENSER UDEN FORUDFASTSAT RESTITUTION

>TABELPOSITION>
RÅDETS FORORDNING (EF) Nr. 3011/95 af 19. december 1995 om ændring af forordning (EØF) nr. 823/87 om fastlæggelse af særlige regler for kvalitetsvine fra bestemte dyrkningsområder

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til akten vedrørende Spaniens og Portugals tiltrædelse, særlig artikel 129,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

Aftalen mellem Det Forenede Kongerige og Kongeriget Spanien samt erklæringer fremsat i den forbindelse vedrørende artikel 18 i direktivet om harmonisering af punktafgiftsstrukturen for alkohol og alkoholholdige drikkevarer (2), særlig nr. ii), første afsnit;

i artikel 129 i akten vedrørende Spaniens og Portugals tiltrædelse blev det tilladt at anvende de sammensatte benævnelser »British Sherry«, »Irish Sherry« og »Cyprus Sherry« på Det Forenede Kongeriges og Irlands områder indtil den 31. december 1995;

der bør gives forbrugerne en korrekt information, herunder også i reklamer, og der bør gives vinproducenterne i bestemte dyrkningsområder en passende beskyttelse af deres legitime interesser; forordning (EØF) nr. 823/87 (3) bør derfor ændres -

UDSTEDT FØLGENDE FORORDNING:

Artikel 1

Artikel 15, stk. 5, første afsnit, i forordning (EØF) nr. 823/87 ændres således:

a) Den indledende sætning affattes således:

»Til betegnelse og præsentation af samt reklame for andre drikkevarer end vin eller druemost må ikke anvendes:«

b) Første led affattes således:

»- navnet på et i artikel 3 omhandlet bestemt dyrkningsområde, der er opført på den i henhold til artikel 1, stk. 3, opstillede liste,«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 1995.

På Rådets vegne

L. ATIENZA SERNA

Formand

(1) Udtalelse afgivet den 15. december 1995 (endnu ikke offentliggjort i Tidende).

(2) EFT nr. L 316 af 31. 10. 1992, s. 28. (Det nævnte direktiv er direktiv 92/83/EØF offentliggjort i samme Tidende, s. 21).

(3) EFT nr. L 84 af 27. 3. 1987, s. 59. Forordningen er senest ændret ved tiltrædelsesakten af 1994.